Politiet utvider signalementet på mannen som overfalt en ung kvinne i Volda natt til søndag. Ifølge politiet var mannen mørkhudet og liten av vekst.

– Mannen hadde på seg mørk caps, mørk jakke og lys bukse. I tillegg kan vi opplyse at han var liten av vekst og mørkhudet. Mannen ble observert løpende i retning området ved torget, sier etterforskningsleder Grete Hjelle i Møre og Romsdal politidistrikt.

Kvinnen i begynnelsen av 20-årene ble overfalt og utsatt for grov vold i sitt eget hjem i sentrum av byen. Politiet ønsker kontakt med personer som var i Halkjelsgata i sentrum mellom klokken 2 og 3.30 natt til søndag.

– Det er viktig at de som kan ha vitneobservasjoner eller tips til oss, kommer med disse så raskt som mulig, sier Hjelle.

Kvinnen fikk nødvendig hjelp, men ble ikke lagt inn på sykehus. Foreløpig er ingen pågrepet eller siktet i saken.

Kjøp Kent Andersens bok her!